[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 30.9.2008

COM(2008) 589 τελικό

EΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ

Πρώτη έκθεση σχετικά με τη δημοσιονομική εκτέλεση του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) – οικονομικό έτος 2007

EΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ

Πρώτη έκθεση σχετικά με τη δημοσιονομική εκτέλεση του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) – οικονομικό έτος 2007

1. Διαδικασία του προϋπολογισμού

Το προσχέδιο προϋπολογισμού του 2007 εγκρίθηκε από την Επιτροπή και υποβλήθηκε ως πρόταση στην αρμόδια για τον προϋπολογισμό αρχή, τον Απρίλιο του 2006. Σύμφωνα με την πρόταση, η κατανομή των πιστώσεων του ΕΓΤΑΑ έχει ως εξής (ποσά σε ευρώ):

Γραμμή προϋπολογισμού | Πιστώσεις ανάληψης υποχρεώσεων | Πιστώσεις πληρωμών |

05.040501 (προγράμματα ΑΑ) | 12.343.028.111 | 6.182.000.000 |

05.040502 (τεχνική βοήθεια) | 23.33.604 | 9.300.000 |

Το Συμβούλιο[1] ενέκρινε το σχέδιο προϋπολογισμού του 2007 τον Ιούλιο του 2006, χωρίς να επιφέρει αλλαγές στην κατανομή των κονδυλίων του ΕΓΤΑΑ.

Το Ευρωπαϊκό Κοινοβούλιο ενέκρινε τον προϋπολογισμό του 2007 στην ολομέλειά του τον Δεκέμβριο του 2006. Οι πιστώσεις υποχρεώσεων και πληρωμών για τις γραμμές προϋπολογισμού, τίτλος 2, του ΕΓΤΑΑ ανήλθαν σε 9.897,6 και σε 4.954,9 εκατομμύρια ευρώ, αντιστοίχως. Το ποσό αυτό αντιπροσωπεύει μείωση κατά 2.468,6 και 1.236,4 εκατομμύρια ευρώ, σε σύγκριση με την αρχική πρόταση. Η εν λόγω μείωση ήταν αποτέλεσμα της τροπολογίας του Κοινοβουλίου[2] να εγγραφεί στο αποθεματικό το 20% των πιστώσεων που είχαν ζητηθεί για τα προγράμματα αγροτικής ανάπτυξης.

Η αρμόδια για τον προϋπολογισμό αρχή ενέκρινε τη μεταφορά από το αποθεματικό στον προϋπολογισμό αγροτικής ανάπτυξης τον Μάρτιο του 2007, μόλις το Ευρωπαϊκό Κοινοβούλιο συμφώνησε σχετικά με την αναθεωρημένη πρόταση της Επιτροπής για την εθελοντική διαφοροποίηση.

2. Διαχείριση των πιστώσεων

2.1. Πιστώσεις ανάληψης υποχρεώσεων

2.1.1. Διαθέσιμες πιστώσεις για τα προγράμματα αγροτικής ανάπτυξης

Το ποσό των τελικά διαθέσιμων πιστώσεων ανάληψης υποχρεώσεων για τη χρηματοδότηση των προγραμμάτων αγροτικής ανάπτυξης 2007-2013 ανέρχεται σε 12.343.028.110 ευρώ, σύμφωνα με την απόφαση 2007/383/EK της Επιτροπής της 1ης Ιουνίου 2007 για τον καθορισμό της ετήσιας κατανομής, ανά κράτος μέλος, του ποσού της κοινοτικής στήριξης στην αγροτική ανάπτυξη για το διάστημα από την 1η Ιανουαρίου 2007 έως τις 31 Δεκεμβρίου 2013.

Το ποσό που όντως δεσμεύθηκε το 2007 ανήλθε σε 9.513.362.081 ευρώ, ή σε ποσοστό 77,1% του διαθέσιμου στον προϋπολογισμό ποσού. Το ποσό αυτό επέτρεψε την ανάληψη πιστώσεων από τους πόρους του 2007 για τα 54 προγράμματα που εγκρίθηκαν το 2007, επί συνόλου 94 προγραμμάτων που υποβλήθηκαν από τα κράτη μέλη. Η διαφορά (2.829.666.030 ευρώ) χρησιμοποιήθηκε ως εξής:

Ποσό 1.360.517.165 ευρώ, που αντιστοιχεί σε 25 προγράμματα για τα οποία η διαδικασία έγκρισης είχε σχεδόν ολοκληρωθεί στο τέλος του 2007, μεταφέρθηκε στο οικονομικό έτος 2008 για να γίνει η ανάληψη των πιστώσεων πριν από τις 31 Μαρτίου 2008. Όλα τα σχετικά προγράμματα εγκρίθηκαν εγκαίρως και το πλήρες ποσό δεσμεύθηκε εντός της προθεσμίας που καθορίζεται από τον δημοσιονομικό κανονισμό.

Ποσό 1.469.148.864 ευρώ, που αντιστοιχεί σε 15 προγράμματα (12 ισπανικά περιφερειακά προγράμματα, το ρουμανικό εθνικό πρόγραμμα και τα προγράμματα για τα αγροτικά δίκτυα στην Ισπανία και την Πορτογαλία), ακυρώθηκε στον προϋπολογισμό του 2007 για επαναπρογραμματισμό μέσα στο 2008 και κατά τα επόμενα οικονομικά έτη, σύμφωνα με το σημείο 48 της διοργανικής συμφωνίας για τη δημοσιονομική πειθαρχία.

Η αρμόδια για τον προϋπολογισμό αρχή έκανε αποδεκτή την πρόταση της Επιτροπής για τον επαναπρογραμματισμό αυτού του ποσού, εν μέρει στον προϋπολογισμό για το 2008 (370.376.764 ευρώ), ενώ για το υπόλοιπο ποσό τα επόμενα έτη.

2.1.2. Διαθέσιμες πιστώσεις για τεχνική βοήθεια

Το άρθρο 69 παράγραφος 2 του κανονισμού (ΕΚ) αριθ. 1698/2005 του Συμβουλίου προβλέπει ότι το 0,25% από το συνολικό ποσό της στήριξης που παρέχεται από την Κοινότητα για την αγροτική ανάπτυξη χρησιμοποιείται από την Επιτροπή για σκοπούς τεχνικής βοήθειας. Στον προϋπολογισμό του 2007, ποσό 23.133.604 ευρώ από τις πιστώσεις ανάληψης υποχρεώσεων και 9.300.000 ευρώ από τις πιστώσεις πληρωμών διατέθηκαν για τον σκοπό αυτό.

2.2. Πιστώσεις πληρωμών

2.2.1. Πιστώσεις πληρωμών για προγράμματα αγροτικής ανάπτυξης

Στον προϋπολογισμό του 2007 είχαν τελικά συμπεριληφθεί πιστώσεις ύψους 6.182.000.000 ευρώ για πιστώσεις πληρωμών. Από το ποσό αυτό, 101.379.347 ευρώ μεταφέρθηκαν για να ενισχύσουν τη γραμμή προϋπολογισμού 05.040201 (προγράμματα στόχου 1 κατά τη χρονική περίοδο 2000-2006), ενώ το υπόλοιπο ποσό που ανερχόταν σε 306,46 ευρώ ακυρώθηκε.

Η διαφορά (6.080.620.346,54 ευρώ) χρησιμοποιήθηκε για τις πληρωμές ως εξής:

Πληρωμές προκαταβολών: | ευρώ | 3.704.899.313,26 |

Επιστροφές για το τελευταίο τρίμηνο του 2006 | ευρώ | 264.363.267,94 |

Επιστροφές για το δεύτερο τρίμηνο του 2007 | ευρώ | 254.511.668,52 |

Επιστροφές για το τρίτο τρίμηνο του 2007 | ευρώ | 1.856.846.096,82 |

Οι επιστροφές για το τρίτο τρίμηνο του 2007 για ορισμένα προγράμματα (ο κατάλογος ακολουθεί στη συνέχεια) εκκρεμούσαν στο σύνολό τους ή εν μέρει στο τέλος του έτους, εξαιτίας του γεγονότος ότι η ανάληψη πιστώσεων από το έτος 2007 για τα προγράμματα αυτά είχε ήδη εξαντληθεί πλήρως από τις πληρωμές προκαταβολών και από τις προγενέστερες επιστροφές:

CCI | Πρόγραμμα | Υπόλοιπο προς καταβολή |

DE | 2007DE06RPO004 | Βαυαρία | 8.311.416,80 |

DE | 2007DE06RPO010 | Έσση | 970.355,90 |

DE | 2007DE06RPO015 | Βόρεια Ρηνανία - Βεστφαλία | 5.877.675,72 |

IE | 2007IE06RPO001 | Ιρλανδία | 32.174.706,48 |

UK | 2007UK06RPO002 | Βόρεια Ιρλανδία | 13.463.173,73 |

IT | 2007IT06RPO012 | Ούμπρια | 1.846.826,34 |

UK | 2007UK06RPO001 | Αγγλία | 53.414.561,27 |

Σύνολο | 116.058.716,24 |

2.2.2. Πιστώσεις πληρωμών για τεχνική βοήθεια

Στον προϋπολογισμό του 2007 είχε αρχικά ενταχθεί ποσό πιστώσεων πληρωμών ύψους 9.300.000 ευρώ για τεχνική βοήθεια, προς χρήση από την Επιτροπή. Το 2007 καταβλήθηκε πράγματι ποσό μόλις 1.531.687,47 ευρώ (δηλαδή ποσοστό 16,5% του αρχικού ποσού).

3. Εκτέλεση του προϋπολογισμού του ΕΓΤΑΑ

3.1. Πληρωμές που έγιναν από την Επιτροπή κατά κράτος μέλος και με βάση την τριμηνιαία δήλωση

Στον πίνακα που ακολουθεί απεικονίζονται τα ποσά που καταβλήθηκαν το 2007 για πληρωμές προκαταβολών και για την επιστροφή των δαπανών που είχαν γίνει από τους οργανισμούς πληρωμών κατά το χρονικό διάστημα από τις 16 Οκτωβρίου έως τις 31 Δεκεμβρίου 2006 (τέταρτο τρίμηνο 2006), από την 1η Απριλίου έως τις 30 Ιουνίου 2007 (δεύτερο τρίμηνο 2007) και από την 1η Ιουλίου έως τις 15 Οκτωβρίου 2007 (τρίτο τρίμηνο 2007). Δεν έγινε καμία πληρωμή κατά τη διάρκεια του πρώτου τριμήνου του 2007, δεδομένου ότι κανένα πρόγραμμα δεν είχε ακόμα εγκριθεί. Το συνολικό ποσό των επιστροφών ανήλθε σε 2.375,7 εκατομμύρια ευρώ.

[pic]

Τα παραπάνω ποσά που αναλογούν στο τέταρτο τρίμηνο του 2006 καταβλήθηκαν μέσα στο 2007 βάσει των μεταβατικών διατάξεων που επιτρέπουν την ανάληψη των δαπανών που έγιναν στο πλαίσιο του τμήματος Εγγυήσεων του ΕΓΤΠΕ από τις 16 Οκτωβρίου έως τις 31 Δεκεμβρίου 2006 από τον προϋπολογισμό του ΕΓΤΑΑ, σύμφωνα με το άρθρο 39 παράγραφος 1 στοιχείο γ) του κανονισμού (ΕΚ) αριθ. 1290/2005 του Συμβουλίου.

3.2. Ποσά που καταβάλλονται και δηλώνονται από τους οργανισμούς πληρωμών ανά μέτρο ΑΑ και ανά άξονα

Στον πίνακα που ακολουθεί στη συνέχεια απεικονίζονται οι δαπάνες που δηλώθηκαν το 2007 από τα κράτη μέλη, με κατανομή τους ανά μέτρο αγροτικής ανάπτυξης και ανά άξονα, για όλα τα προγράμματα αγροτικής ανάπτυξης από κοινού. Όπως προκύπτει από τον πίνακα αυτό, 15,7% των ποσών αυτών αφορά δαπάνες για μέτρα του άξονα 1, 81,8% για μέτρα του άξονα 2 και μόλις 2% δαπάνες για μέτρα του άξονα 3. Η διαμόρφωση αυτή είναι αρκετά διαφορετική από τη μέση διαμόρφωση ανά άξονα, για όλα τα μέτρα ΑΑ από κοινού (35,8% για τον άξονα 1, 45,1% για τον άξονα 2 και 19,1% για τον άξονα 3).

Η κατάσταση αυτή είναι απόρροια του γεγονότος ότι οι ενισχύσεις που χορηγούνται βάσει του άξονα 2 αναφέρονται πολύ συχνά σε γεωργοπεριβαλλοντικά μέτρα ή σε αντισταθμιστικές αποζημιώσεις για μειονεκτικές περιοχές, οι οποίες καταβάλλονται συχνά είτε βάσει των τρεχουσών συμβάσεων από την προηγούμενη περίοδο προγραμματισμού (πληρωμές για γεωργοπεριβαλλοντικά μέτρα), είτε ως ετήσιες πληρωμές με λίγο πολύ συνεχόμενο χαρακτήρα.

Αντιθέτως, για σχέδια χρηματοδότησης που εμπίπτουν στους άξονες 1 και 3, απαιτείται να γίνουν προπαρασκευαστικές ενέργειες από τη διευθύνουσα αρχή του προγράμματος. Οι ενέργειες αυτές αρχίζουν με τη δημοσίευση των όρων που διέπουν τη χορήγηση των ενισχύσεων βάσει των προγραμμάτων και με την παραλαβή των αιτήσεων των πιθανών δικαιούχων και συνεχίζονται με τη διαδικασία επιλογής που βασίζεται στα κριτήρια που έχουν προηγουμένως γίνει αποδεκτά από την επιτροπή παρακολούθησης.

Η διαφορά των 116,1 εκατομμυρίων ευρώ, μεταξύ του ποσού που δηλώνεται από τους οργανισμούς πληρωμών (2.491,8 εκατομμύρια), και του ποσού που επιστρέφεται πραγματικά από την Επιτροπή (2.375,7 εκατομμύρια), οφείλεται, εάν παραβλέψουμε τη στρογγυλοποίηση ποσών ήσσονος σημασίας, στις επιστροφές κατά το 2008 ενός μέρους της δήλωσης για το τρίτο τρίμηνο του 2007 που αφορούσε 7 προγράμματα (τα αναλυτικά στοιχεία των οποίων παρατίθενται στο σημείο 3.2.1), για τα οποία είχε εξαντληθεί η ανάληψη πιστώσεων για το 2007.

Πληρωμές που έγιναν στο πλαίσιο του ΕΓΤΑΑ από τους οργανισμούς πληρωμών και οι οποίες δηλώθηκαν ανά μέτρο ΑΑ και ανά άξονα

Μέτρο / Άξονας | Q4 2006 | Q2 2007 | Q3 2007 | ΣΥΝΟΛΟ |

111 - Δράσεις επαγγελματικής κατάρτισης και ενημέρωσης | 1 086 298,41 | 4 922 377,73 | 9 186 941,86 | 15 195 618,00 |

112 - Εγκατάσταση νέων γεωργών | 25 794,75 | 51 789 354,14 | 27 997 810,74 | 79 812 959,63 |

113 - Πρόωρη συνταξιοδότηση | 11 997 135,97 | 2 924 477,27 | 36 632 389,55 | 51 554 002,79 |

114 – Χρήση συμβουλευτικών υπηρεσιών | 675,00 | 209 790,00 | 210 465,00 |

115 Σύσταση υπηρεσιών διαχείρισης, αντικατάστασης και παροχής συμβουλών | 63 492,72 | 397 448,09 | 460 940,81 |

121 - Εκσυγχρονισμός των γεωργικών εκμεταλλεύσεων | 4 397 907,01 | 49 393 001,81 | 92 684 223,39 | 146 475 132,21 |

122 - Βελτίωση της οικονομικής αξίας των δασών | 4 737 185,47 | 2 976 203,43 | 5 884 858,39 | 13 598 247,29 |

123 - Προστιθέμενη αξία στα γεωργικά και δασοκομικά προϊόντα | 1 270 689,95 | 1 947 853,97 | 20 210 897,53 | 23 429 441,45 |

124 - Συνεργασία για την ανάπτυξη νέων προϊόντων | - | - |

125 - Υποδομή σχετική με την ανάπτυξη και την προσαρμογή | 286 467,69 | 1 912 747,35 | 22 911 861,00 | 25 111 076,04 |

126 - Αποκατάσταση του γεωργικού παραγωγικού δυναμικού | - | 6 251 762,52 | 6 251 762,52 |

131 - Τήρηση των προτύπων που βασίζονται στην κοινοτική νομοθεσία | - | 30 063 136,39 | 30 063 136,39 |

132 - Συμμετοχή γεωργών σε προγράμματα για την ποιότητα τροφίμων | 325,00 | 4 799,00 | 325,00 | 5 449,00 |

133 - Δραστηριότητες ενημέρωσης και προώθησης | - | - |

141 - Γεωργία ημιαυτοσυντήρησης | - | - |

142 - Ομάδες παραγωγών | - | - |

143 - Παροχή συμβουλευτικών υπηρεσιών στις γεωργικές εκμεταλλεύσεις στη Βουλγαρία και Ρουμανία | - |

Σύνολο Άξονας 1 – Βελτίωση της ανταγωνιστικότητας του τομέα της γεωργίας και της δασοκομίας | 23 865 971,97 | 115 870 814,70 | 252 431 444,46 | 392 168 231,13 |

211 - Ενισχύσεις λόγω φυσικών μειονεκτημάτων στους γεωργούς ορεινών περιοχών | 1 971 175,38 | 6 641 452,40 | 373 841 496,20 | 382 454 123,98 |

212 - Ενισχύσεις λόγω φυσικών μειονεκτημάτων στους γεωργούς περιοχών εκτός των ορεινών περιοχών | 31 311 086,96 | 2 970 220,12 | 288 751 752,35 | 323 033 059,43 |

213 – Ενισχύσεις Natura 2000 και ενισχύσεις που συνδέονται με την οδηγία 2000/60/ΕΚ (ΟΠΥ) | 231 449,42 | 1 582 177,18 | 1 813 626,60 |

214 - Γεωργοπεριβαλλοντικές ενισχύσεις | 197 455 456,87 | 102 019 226,19 | 898 205 435,05 | 1 197 680 118,11 |

215 - Ενισχύσεις για την καλή μεταχείριση των ζώων | 3 881,99 | 9 992 846,22 | 9 996 728,21 |

216 Μη παραγωγικές επενδύσεις | 253 423,61 | 265 423,40 | 518 847,01 |

221 - Πρώτη δάσωση γεωργικής γης | 3 342 396,05 | 2 435 954,46 | 72 089 454,65 | 77 867 805,16 |

222 - Πρώτη εγκατάσταση γεωργοδασοκομικών συστημάτων σε γεωργική γη | - | - |

223 Πρώτη δάσωση μη γεωργικής γης | 54 779,00 | 235 138,83 | 813 004,29 | 1 102 922,12 |

224 – Ενισχύσεις Natura 2000 | - | - |

225 - Δασοπεριβαλλοντικές ενισχύσεις | 10 222,50 | 339 091,49 | 349 313,99 |

226 - Αποκατάσταση του δασοκομικού δυναμικού και καθιέρωση δράσεων πρόληψης | - | 21 697 857,60 | 15 481 198,70 | 37 179 056,30 |

227 – Μη παραγωγικές επενδύσεις | 697 435,08 | 651 167,37 | 5 655 877,24 | 7 004 479,69 |

Σύνολο Άξονας 2 – Βελτίωση του περιβάλλοντος και της υπαίθρου | 235 331 306,86 | 136 651 016,97 | 1 667 017 756,77 | 2 039 000 080,60 |

311 - Διαφοροποίηση προς μη γεωργικές δραστηριότητες | 1 905 558,78 | 12 030,13 | 7 660 357,31 | 9 577 946,22 |

312 - Δημιουργία και ανάπτυξη επιχειρήσεων | 96 800,37 | 164 773,20 | 261 573,57 |

313 - Ενθάρρυνση τουριστικών δραστηριοτήτων | 912 886,14 | 30 363,97 | 2 856 932,38 | 3 800 182,49 |

321 Βασικές υπηρεσίες για την οικονομία και τον αγροτικό πληθυσμό | 462 076,94 | 16 748,50 | 10 062 460,48 | 10 541 285,92 |

322 – Ανάπλαση και ανάπτυξη χωριών | 1 425 677,03 | 16 039 993,00 | 17 465 670,03 |

323 - Διατήρηση και αναβάθμιση της αγροτικής κληρονομιάς | - | 1 430 734,78 | 5 770 482,64 | 7 201 217,42 |

331 - Κατάρτιση και ενημέρωση | - | 363 254,82 | 67 610,54 | 430 865,36 |

341 - Απόκτηση δεξιοτήτων, προώθηση και εφαρμογή στρατηγικών τοπικής ανάπτυξης | - | 14 703,00 | 454 059,46 | 468 762,46 |

Σύνολο Άξονας 3 – Ποιότητα ζωής στις αγροτικές περιοχές και διαφοροποίηση της αγροτικής οικονομίας | 4 802 999,26 | 1 867 835,20 | 43 076 669,01 | 49 747 503,47 |

411 - Εφαρμογή στρατηγικών τοπικής ανάπτυξης. Ανταγωνιστικότητα | 10 253,00 | 10 253,00 |

412 - Εφαρμογή στρατηγικών τοπικής ανάπτυξης. Περιβάλλον/διαχείριση γης | - | - |

413 - Εφαρμογή στρατηγικών τοπικής ανάπτυξης. Ποιότητα ζωής/διαφοροποίηση | 243 625,99 | (1 064,58) | 242 561,41 |

421 - Υλοποίηση σχεδίων συνεργασίας | - | - |

431 - Λειτουργία της ομάδας τοπικής δράσης, απόκτηση δεξιοτήτων και ευαισθητοποίηση της περιοχής κατά τα αναφερόμενα στο άρθρο 59 | - | - |

Σύνολο Άξονας 4 – Leader | 253 878,99 | (1 064,58) | 252 814,41 |

511 - Τεχνική βοήθεια | 109 111,65 | 122 001,65 | 10 386 637,14 | 10 617 750,44 |

Σύνολο Άξονας 5 – Τεχνική βοήθεια | 109 111,65 | 122 001,65 | 10 386 637,14 | 10 617 750,44 |

611 – Άμεσες ενισχύσεις | - |

Σύνολο Άξονας 6 – Άμεσες ενισχύσεις | - |

ΣΥΝΟΛΟ | 264 363 268,73 | 254 511 668,52 | 1 972 911 442,80 | 2 491 786 380,05 |

[1] Πρώτη ανάγνωση

[2] Κείμενο της τροπολογίας: 20% των πιστώσεων αυτών θα εγγραφούν στο αποθεματικό. Η Επιτροπή θα γνωστοποιήσει στο Κοινοβούλιο στο διάστημα ανάμεσα στην 1η και τη 2η ανάγνωση πώς σκοπεύει να μεριμνήσει για τις περιπτώσεις όπου παραβιάζονται οι σχετικές με τον προϋπολογισμό εξουσίες του Κοινοβουλίου κατά την κατάρτιση των ετησίων προϋπολογισμών συνεπεία της πρόσφατης πρότασής τους περί εθελοντικής διαφοροποίησης (COM(2006) 241) και εάν αυτή η παρούσα πρόταση περί εθελοντικής διαφοροποίησης έχει συνέπειες για τα συμφωνημένα όρια για τα προγράμματα αγροτικής ανάπτυξης κατά τη χρονική περίοδο 2007-2013.